Turinys

# Spartieji klavišai(„LibreOffice“ Skaičiuoklės prieinamumas)

Šiame skyriuje aprašomi „LibreOffice“ skaičiuoklės programos spartieji klavišai. Skaičiuoklėje taip pat veikia ir bendrieji „LibreOffice“ spartieji klavišai.

Kai kurie spartieji klavišai gali būti naudojami operacinės sistemos. Tokių sparčiųjų klavišų negalima naudoti „LibreOffice“ programoje. Tokiu atveju galima bandyti veiksmui priskirti kitokį spartųjį klavišą arba „LibreOffice“ programoje, lange Priemonės → Sąranka → Klaviatūra, arba operacinėje sistemoje.

## Langelio pažymėjimo veiksena

Žymekliui esant dialogo lango teksto laukelyje, prie kurio yra mygtukas Suskleisti, ir spustelėjus klavišą F2, dialogo langas sumažinamas iki to teksto laukelio. Pasirinkus lakšto sritį ir dar kartą spustelėjus klavišą F2 dialogo langas vėl išskleidžiamas.

Langelio pažymėjimo veiksenoje langelių žymėjimui galite naudoti įprastus naršymo klavišus.

## Grupavimo ir struktūros valdymas

Grupavimo ir struktūros spartieji klavišai:

- Sparčiuoju klavišu F6 arba klavišų kombinacija Lyg2 + F6 židinys perkeliamas į kitą valdiklių grupę ar dialogo lango elementą vertikaliai arba horizontaliai.

- Paspaudus klavišą Tab židinys perkeliamas į kitą mygtuką ar dialogo lango elementą iš kairės į dešinę.

- Klavišų kombinacija Lyg2 + Tab židinys perkeliamas į kitą mygtuką arba dialogo lango elementą priešinga kryptimi.

- Command+1 to Command+8 Spartieji klavišai nuo Vald + 1 iki Vald + 8 parodo visus elementus, kurių grupavimo struktūros lygis yra žemesnis už pasirinktą skaičių, o aukštesnio lygio struktūros elementus paslepia.

- Spustelėjus + arba - pasirinkto grupavimo struktūros lygio elementai paslepiami arba parodomi.

- Klavišu Įvesti aktyvuojamas židinio mygtukas.

- Klavišais Aukštyn, Žemyn, Kairėn arba Dešinėn pereinama į kitą vykdomojo lygio mygtuką pasirinkta kryptimi.

## Grafikos objekto pasirinkimas

1. Pasirinkus Rodymas → Mygtukų juostos → Grafikos objektas atveriama Grafikos objektų mygtukų juosta.

2. Spaudinėkite klavišą F6, kol perkelsite židinį į Grafikos objekto mygtukų juostą.

3. Rodyklių klavišais pasirinkite norimą mygtuką ir paspauskite klavišus Command Vald+Įvesti. Ši klavišų kombinacija leidžia pasirinkti mygtuką Grafikos objekto juostoje arba grafikos objektą lakšte.

4. Spausdami klavišų kombinaciją Command Vald+F6 perkeliate židinį į dokumentą.

   Spausdami klavišą Tab pažymite kitą grafikos objektą, o spausdami klavišus Lyg2 + Tab pažymite ankstesnį grafikos objektą.

Susijusios temos

Skaičiuoklės spartieji klavišai

Bendrieji „LibreOffice“ spartieji klavišai

Spartieji klavišai („LibreOffice“ pritaikymas neįgaliesiems)