Turinys

# Kreivių braižymas

Kreivės piktograma Braižymo juostoje atveria Bezjė kreivių braižymo priemones. Bezjė kreivės apibrėžiamos pradžios ir pabaigos taškais. Bezjė kreivės išlinkimai formuojami valdymo taškais („rankenėlėmis“). Tempdami valdymo taškus keičiate Bezjė kreivės formą.

Valdymo taškai matomi tik „Taškų taisymo“ veiksenoje. Valdymo taškai vaizduojami skrituliukais, o prieraišos taškai – kvadratėliais. Pradžios taškas šiek tiek didesnis už kitus prieraišos taškus.

Bezjė kreivių atkarpos ir tiesios linijos gali būti sujungtos į sudėtingas Bezjė kreives. Gali būti pritaikyti trys skirtingi būdai:

- Simetrinis prieraišos taškas formuoja tokį patį išlinkimą abiejose pusėse ir dvi valdymo linijos juda kartu kaip tiesios linijos.

- Glodusis pririšimo taškas gali turėti skirtingus išlinkimus bet kurioje pusėje.

- Kampo pririšimo taškas turi vieną arba dvi nepriklausomas valdymo linijas. Keičiant vieną galą, kitas nesikeičia.

## Kreivės priemonės naudojimas

1. Braižymo juostoje atverkite Kreivių juostą ir pasirinkite Kreivės priemonę.

2. Nuspauskite pelės klavišą, kur norite pradėti brėžti kreivę, ir tempkite norima kryptimi. Valdymo linija rodo kryptį.

   Tempdami laikykite nuspaudę Lyg2, jei norite apriboti pasukimo kryptį 45 laipsniais.

3. Atleiskite pelės klavišą ten, kur turi būti pirmas valdymo taškas.

4. Perkelkite žymeklį, kur norite užbaigti kreivę. Kreivė seka žymeklį.

5. Atlikti vieną iš šių veiksmų:

- Dukart spustelėkite brėžiamos linijos pabaigoje, kad baigtumėte jos brėžimą.

  Jei norite nubrėžti uždarą figūrą, dukart spustelėkite linijos pradžios tašką.

- Spustelėkite ir atleiskite pelės klavišą, kad pridėtumėte pririšimo tašką. Perkelkite pelės žymeklį ir brėžkite kitą atkarpą.

- Spustelėkite ir tempkite į bet kurią pusę, jei norite pridėti glotnų pririšimo tašką.

## Kaip naudoti Laisvo braižymo priemonę

1. Braižymo juostoje atverkite Kreivių juostą ir pasirinkite Laisvos linijos braižymo priemonę.

2. Paspauskite, kur norite pradėti brėžti kreivę, ir laikykite nuspaudę pelės klavišą.

3. Brėžkite laisvą liniją, kaip brėžtumėte su pieštuku.

4. Atleiskite pelės klavišą, kai norėsite baigti brėžti.

Susijusios temos

Kreivių taisymas

Taškinės grafikos konvertavimas į vektorinę grafiką

Dvimačių objektų konvertavimas į kreives, daugiakampius ir trimačius objektus

Teksto ženklų konvertavimas į braižybos objektus